Farzandining suratini internetga joylashtiradigan italiyaliklar 10 ming yevro jarima to‘laydi

Italiyaning Rim shahri sudi farzandlarining suratini internetga joylashtiradigan ota-onalarni katta miqdorda jarimaga tortish haqida qaror qabul qildi. Bu haqda “Italia-ru” xabar bermoqda.

Facebook, Twitter, Instagram va shu kabi boshqa ijtimoiy tarmoqlarga voyaga yetmagan farzandlarining suratini joylashtirgan ota-onalar suratlarni o‘chirishga majburlanadi, bundan tashqari 10 ming yevrogacha jarima to‘lashi kerak bo‘ladi.
Sud mazkur qarorni 2017-yilning 23-dekabrida 16 yoshli italiyalik suratlarini muntazam ravishda internetga joylashtirgan onasini sudga berganidan so‘ng qabul qildi.
Qarorni qabul qilishiga mamlakat mualliflik huquqi to‘g‘risidagi qonunning 96-moddasi asos bo‘lib xizmat qildi. Mazkur modda insonning fotosurati uning ruxsatisiz tarqatilishi mumkin emasligini ko‘zda tutadi.